 

**ՏԵՂԱԿԱՆ ՏՆՏԵՍԱԿԱՆ ԶԱՐԳԱՑՄԱՆ ՊԼԱՆ**

Համայնք: Գյումրի

Երկիր: Հայաստանի Հանրապետություն

2018թ

# Նախաբան

Սիրելի ընթերցող

Հայ մեծ գրող Հովհաննես Շիրազը ասել է՝ **Հայաստանի աղն ես Գյումրի՛**:

Հայաստանցիների համար նորություն ասած չեմ լինի, որ Գյումրին համարվում է Հայաստանի մշակույթի, սպորտի, հումուրի ու հյուրասիրության մայրաքաղաքը, արվեստի ու արհեստի դարբնոցը, հին հայկական ավանդույթների կրողն ու տարածողը: Գյումրին ունի իրեն յուրահատուկ կոլորիտը, որով հպարտանում և տարբերվում է բոլորից ու ներկայանում ողջ աշխարհին:

Գյումրին հետընթաց ապրեց երկրաշարժից հետո, երբ տվեց մարդկային հազարավոր զոհեր, կորցրեց իր արտադրական հնարավորությունների կեսից ավելին, տասնյակ հազարավոր մարդիկ մնացին անօթևան: Այսօր Գյումրին ապրում է այլ կյանքով, նորից վերականգնվում է առևտրաարդյունաբերական երբեմնի հզորությունը, կառուցվում և վերակառուցվում են շենքեր, կոմունիկացիակեր, բարեկարգվում և կանաչապատվում է քաղաքը: Առաջնային կարևորության խնդիր է տուրիզմի զարգացումը, այդ նպատակով վերականգնվում է քաղաքի պատմական միջուկը, մի շարք փողոցներում հիմնանորոգման աշխատանքներ են իրականացվում և՛ միջազգային խոշոր ծրագրերի, և՛ տեղական բյուջեի միջոցների հաշվին: Բավական մեծ է ակտիվությունը Գյումրու «Շիրակ» օդանավակայանում, իսկ թռիչների ծավալների ընդլայնումը առավել մեծ ակտիվություն կբերի Գյումրի: Հյուսիս-հարավ ճանապարհի կառուցումը կնպաստի թե տուրիզմի և թե առևտրաարդյունաբերական հնարավորությունների զարգացմանը: Մեծ ուշադրություն է դարձվում ՏՏ ոլորտի զարգացման շարունակականության ապահովման գործին, հաշվի է առնվել այն հանգամանքը, որ Գյումրիում է գործում զարգանալու և ընդարձակվելու հսկայական պոտենցիալ ունեցող տեխնոլոգիական կենտրոնը:

Մեծ պոտենցիալ ունեցող Գյումրին սիրով հրավիրում է ներդրողների, գործատուների, զբոսաշրջային ոլորտում գործունեություն ծավալողների և բոլոր շահագրգիռ անձանց ուշադրությունը՝ միաժամանակ պատրաստակամություն հայտնելով աջակցել ցանկացած իրատեսական ծրագրի իրագործմանը:

*Գյումրու քաղաքապետ Սամվել Բալասանյան*

Պլանի օրինակն ստանալու համար, խնդրում ենք կապ հաստատել.

Անուն՝ Կարեն Բադալյան

Պաշտոն՝ Գյումրի համայնքի տեղական տնտեսական զարգացման պատասխանատու

Հասցե՝ Շիրակի մարզ ք. Գյումրի Վարդանանց հրապարակ 1

Հեռախոս՝ (0312)22207

Էլ հասցե՝ badalyan.karen74@gmail.com

Կայք՝ http://www.gyumricity.am/

# Ամփոփագիր

Չնայած այն հանգամանքի, որ Գյումրի քաղաքը ունի 5-ամյա զարգացման ծրագիր, անհրաժեշտություն էր առաջացել կազմելու և ունենալու համայնքի տնտեսական զարգացման պլանը: Այս հանգամանքը ավելի կարևորվեց, երբ Գյումրի համայնքը միացավ «Համայնքի ղեկավարներ հանուն տնտեսական զարգացման» նախաձեռնությանը: Գյումրու տնտեսական զարգացման պլանը կազմվել է «Համայնքի ղեկավարներ հանուն տնտեսական զարգացման» նախաձեռնության անմիջական օժանդակությամբ, քաղաքի տնտեսական զարգացման թիրախային ոլորտների ներկայացուցիչների և շահագրգիռ այլ անձանց հետ բազմաթիվ քննարկումների արդյունքում: Գյումրու տնտեսական զարգացման պլանի շեշտադրումները արված են համայնքի ներկայիս իրավիճակի, հնարավորությունների, պոտենցիալի և տեսլականի հիման վրա:

Գյումրին լինելով Հանրապետության երկրորդ խոշոր քաղաքը, գտնվելով օդային և ցամաքային տրանսպորտային հանգույցի խաչմերուկում, ստանալով ժառանգություն «Կումայրի» արգելոց-թանգարանը՝ բաց երկնքի տակ, որը հանդիսանում է քաղաքի ողջ կենտրոնը և աստիճանաբար վերականգնելով իր առևտրա-արդյունաբերական երբեմնի պոտենցիալը իր ուժեղ կողմերի և հնարավորությունների շնորհիվ ձգտում է դառնալ տարածաշրջանային նշանակության առաջնային քաղաքներից մեկը:

Գյումրու տեսլականը բավական ընդգրկուն է և հնարավոր չէ իրականացնել հավասարաչափ աշխատանք բոլոր ուղղություններով:

Հիմնվելով տնտեսական հնարավորությունների և ուժեղ կողմերի վրա՝ մենք տեսլականում թիրախավորել ենք տնտեսական զարգացմանն ուղղված 4 ուղղություն

Մեր նպատակներն են՝

1. Դառնալ ներգնա և ներքին զբոսաշրջության առաջնային ուղղություններից մեկը,
2. Գյումրիում ձևավորել մրցունակ կրթական և տեխնոլոգիական կլաստեր,
3. Վերականգնել Գյումրու երբեմնի առևտրա-արդյունաբերական հզորությունները,
4. Դառնալ տարածաշրջանային նշանակության տրանսպորտային և լոգիստիկ հանգույց։

Մեր առջև դրված նպատակները լուծելու համար որոշ ծրագրերի մասով առկա են համապատասխան գումարներ, սակայն պլանում նշված գործողությունները լիարժեք իրականացնելու համար անհրաժեշտ է գտնել ֆինանսավորման աղբյուրներ:

# Բովանդակություն

[0. Նախաբան 2](#_Toc525895703)

[1. Ամփոփագիր 3](#_Toc525895704)

[2. Բովանդակություն 4](#_Toc525895705)

[3. Աղյուսակների և գծապատկերների ցանկ, հապավումներ 4](#_Toc525895706)

[4. Պլանի ներածություն 5](#_Toc525895707)

[5. Տեղական տնտեսական զարգացման պլանի մշակման գործընթացը 6](#_Toc525895708)

[6. Տեղական տնտեսության վերլուծություն 7](#_Toc525895709)

[7. SWOT վերլուծություն 19](#_Toc525895710)

[8. Տեսլական և նպատակներ 20](#_Toc525895711)

[9. Գործողությունների ծրագիր 21](#_Toc525895712)

[10. Ֆինանսավորման սխեմա 24](#_Toc525895713)

[11. Վերահսկողության մեխանիզմներ 26](#_Toc525895714)

# Աղյուսակների և գծապատկերների ցանկ, հապավումներ

Աղյուսակ 1. Ընկերությունների դասակարգումն ըստ չափերի

Աղյուսակ 2. Մասնավոր հատվածի ընկերությունների ցանկը

Աղյուսակ 3. Տեղական գործընկերության գնահատում

Աղյուսակ 4. Զարգացող ոլորտները (ենթաոլորտներ) և նրանց խնդիրները

Աղյուսակ 5. Ֆինանսական ռեսուրսների հասանելիություն

Աղյուսակ 6. Մասնավոր հատվածի կարիքները հողի և ենթակառուցվածքների ոլորտում

Աղյուսակ 7. Կարգավորման և ինստիտուցիոնալ շրջանակ

Աղյուսակ 8Ա. Որակավորված աշխատուժի շուկայում առկա իրավիճակը

Աղյուսակ 8Բ. Պահանջվող հմտությունների և զբաղվածության հնարավորությունների միջև հավասարակշռության ապահովումը տեղական մակարդակում. համակարգային վերլուծություն

Աղյուսակ 9. Համայնքի ընկալումը բնակիչների կողմից

Աղյուսակ 10. Գործողությունների պլան

Աղյուսակ 11. Ֆինանսավորման սխեմա

Աղյուսակ 12. Գործողությունների ներքին մոնիտորինգի պլան

**Հապավումներ**

ՀՀ – Հայաստանի Հանրապետություն

ՀՀՏԶ – համայնքապետերն հանուն տնտեսական զարգացման

ՀՀՏԿԶ – Հայաստանի Հանրապետության տարածքային կառավարման և զարգացման նախարարություն

ՔՀԿ – քաղաքացիական հասարակության կազմակերպություն

ՓՄՁ ԶԱԿ – փոքր ու միջին ձեռնարկատիրության զարգացման ազգային կենտրոն

SWOT – ուժեղ և թույլ կողմեր, հնարավորություններ և մարտահրավերներ

ՏՏ – տեղեկատվական տեխնոլոգիաներ

ՀՈԱԿ - համայնքային ոչ առևտրային կազմակերպություններ

ՏԻՄ – տեղական ինքնակառավարման մարմին

ՏՏԶ – տեղական տնտեսական զարգացում

ԱԺ – ազգային ժողով

ՀԿ – հասարակական կազմակերպություն

ՍՊԸ- սահմանափակ պատասխանատվությամբ ընկերություն

ԱՏԳ-ազատ տնտեսական գոտի

# Պլանի ներածություն

Գյումրու ավագանու 05.062017թ. ոիվ 76-Ա որոշմամբ՝ Գյումրի համայնքը միացել է «Համայնքի ղեկավարներ հանուն տնտեսական զարգացման» նախաձեռնությանը: Համայնքը գտնվում է Շիրակի բարձրավանդակի կենտրոնական մասում, Հայաստանի հյուսիս-արևմուտքում: Գյումրին իր նշանակությամբ և բնակչության թվով համարվում է Հայաստանի Հանրապետության երկրորդ քաղաքը՝ 4429,5 հա ընդհանուր մակերեսով։ Համայնքի հեռավորությունը մայրաքաղաք Երևանից – 125կմ /1.30-2 ժամ/

Գյումրիում է գտնվում հանրապետության երկրորդ միջազգային նշանակության «Շիրակ» օդանավակայանը, որի հեռավորությունը քաղաքի կենտրոնից 5կմ է /10րոպե/: Միջազգային չափանիշերին համաձայն օդանավակայանը համապատասխանում է «4D» դասին: Գյումրին ունի նաև երկաթուղաքյին կայարան, որտեղով անցնում է Երևան-Թբիլիսի-Բաթումի երկաթուղային ճանապարհը, ինչպես նաև Թուրքիայի հետ կապող Գյումրի-Կարս երկաթուղին /փակ է/:

Զարգացած է նաև ավտոմոբիլային ճանապարհների ցանցը, մասնավորապես, Գյումրի համայնքի միջով է անցնում Հայաստան-Վրաստան միջպետական նշանակության ճանապարհը: Գյումրին շրջանցող ճանապարհով է անցնելու Հյուսիս-Հարավ ավտոճանապարհը, որը հանրապետության հարավային սահմանը /Մեղրի/ կապելու է Վրաստանին: Այս ծրագրի արդյունքում կկրճատվի Գյումրի-Երևան ճանապարհահատվածը: Ծրագիրը ավարտին կհասնի 2019թ. hունիսին:

2018 թվականի հունվարի 1-ի դրությամբ բնակչության թիվը կազմել է 159,282 մարդ։ Գյումրիում աշխատունակ բնակչության թիվը /15-75տարեկան/ կազմում է 123,640 մարդ, որոնցից 46.4% տղամարդիկ են և 53.6%-ը՝ կանայք, իսկ տնտեսապես ակտիվ բնակչությունը /աշխատունակ բնակչության 61%/ կազմում է 75,420 մարդ, որից 34,968 տղամարդիկ են և 40,452՝ կին։ Պաշտոնապես գրանցված գործազուրկների թիվը 10,494 է՝ 6.6%, որից 3,148 տղամարդ, իսկ 7,346 կին: Համայնքի տնային տնտեսությունների թիվը 31,712 է։

Չնայած այն հանգամանքին, որ Գյումրի քաղաքը ունի սոցիալ-տնտեսական զարգացման հնգամյա ծրագիր, պահանջ է առաջացել ունենալու նաև տեղական տնտեսական զարգացման պլան, որը սկզբունքորեն տարբերվում է զարգացման ծրագրից: Մասնավորապես, ի տարբերություն զարգացման ծրագրի սույն պլանը գրվել է համայնքի տնտեսական զարգացումն ապահովող և զարգացող ճյուղերում գործունեություն ծավալող կազմակերպությունների ներկայացուցիչների և տեղական ինքնակառավարման մարմինների հետ համագործակցության և քննարկումների արդյունքների հիման վրա: Սույն փաստաթղթով փորձ է կատարվել իրականացնել այնպիսի քայլեր և ծրագրեր, որոնք խթանելու են տնտեսության առաջատար և զարգացող ոլորտների խաղացողներին, բարենպաստ պայմաններ են ստեղծելու տվյալ ոլորտներում նոր՝ փոքր ու միջին ձեռնարկությունների ստեղծմանն ու զարգացմանը:

Ծրագրերը իրականացվելու են համատեղ և յուրաքանչյուր կողմ հստակ գիտենալու է իր անելիքները:

# Տեղական տնտեսական զարգացման պլանի մշակման գործընթացը

Գյումրու տեխնոլոգիական կենտրոնում կազմակերպվեց հանդիպում, որին մասնակցում էին Գյումրի համայնքի տնտեսական զարգացման հարցերով պատասխանատուն, «Համայնքի ղեկավարներ հանուն տնտեսական զարգացման» քարտուղարության հայաստանյան նախագծի համակարգողը, նույն քարտուղարության մասնագետը և Գյումրու տեղեկատվական տեխնոլոգիաների կենտրոնի կրթական ծրագրերի պատասխանատուն: նպատակն էր ոլորտի մասնագետների հետ քննարկել տեղեկատվական տեխնոլոգիաների ոլորտում առկա խնդիրները, կատարված և կատարվելիք աշխատանքները, ինչպես նաև համագործակցությանը վերաբերող այլ հարցեր: Փորձեցինք հասկանալ թե ինչ պոտենցիալ է առկա, թե մարդկային , թե ֆինանսական, թե նյութական և ինչ խնդիրներ կան դրանք իրացնելու ճանապարհին: Քննարկման արդյունքում ձեռք բերվեց համագործակցության համաձայնություն, որով փորձ կարվի ստեղծել Գյումրին ներկայացնող բջջային հավելված և փորձ կարվի միջազգային մեծ հեղինակություն և համբավ ունեցող նոր կազմակերպությունների բերել Գյումրի, որոնք իրենց գործունեության արդյունքում նոր աշխատատեղեր կստեղծեն Գյումրու տեխնոլոգիական կենտրոնի մասնագիտական դասընթացները ավարտած և փորձաշրջան անցած ՏՏ ոլորտի մասնագետների համար:

Հայաստանի փոքր և միջին ձեռնարկատիրության զարգացման ազգային կենտրոնում կազմակերպվեց հանդիպում ՓՄՁ Շիրակ մասնաճյուղի աշխատակազմի՝ տնօրենի գլխավորությամբ և Գյումրի համայնքի տնտեսական զարգացման պատասխանատուի միջև: Քննարկվեցի կատարված աշխատանքները, ուսումնասիրվեցին արդյունքները, ներկայացվեց կատարվելիք աշխատանքները և ծրագրերը: Քննարկումների ընթացքում շահագրգիռ կողմերը ներկայացրեցին իրենց հնարավորությունները և փորձեցին գտնել հետագա համագործակցության ուղիներ: Կողմերը միաձայն համաձայնեցին, որ Գյումրիում զարգանում է տուրիզմը, կտրուկ ավելանում են տուրիստներին սպասարկող և ծառայություններ մատուցող կազմակերպությունների թիվը, մասնավորապես, հյուրատներ, հոստելներ, սննդի օբյեկտներ և այլն և Գյումրին ունի տուրիզմի զարգացման մեծ պոտենցիալ: Այս հանգամանքները հաշվի առնելով պայմանավորվածություն ձեռք բերվեց համագործակցել և փորձել կազմակերպել ուսուցողական դասընթաց՝ հյուրատնային գործունեություն իրականացնող կամ ցանկություն ունեցող կազմակերպությունների համար:

# Տեղական տնտեսության վերլուծություն

**6.1 Տեղական տնտեսության կառուցվածքի վերլուծություն**

Լինելով հանրապետության մեծությամբ երկրորդ քաղաքը՝ Գյումրին կարևոր նշանակություն ունի տնտեսության գրեթե բոլոր ոլորտներում, մասնավորապես, տեքստիլ արտադրություն, սննդի արտադրություն, առևտուր և այլն: Բացի տնտեսապես հզոր և մեծ ներուժ ունեցող քաղաք լինելուց, Գյումրին բոլոր ժամանակներում Հայաստանում զբաղեցրել է առաջին տեղը իր արհեստների և արվեստների հայտնի ճյուղերով՝ թիթեղագործություն, ոսկերչություն, կավագործություն, դարբնագործություն և այլն: Գյումրեցի վարպետների կողմից պատրաստված փայտից և երկաթից դռները ու դարպասները, որոնք ունեն պատմամշակութային արժեք, մեծ հետաքրքրություն են առաջացնում զբոսաշրջիկների շրջանում: Գյումրին հայտնի է իր պատմամշակութային հարուստ ժառանգյությամբ, ճարտարապետական ուրույն դիմագծով, որոնք պահպանվել են և կարելի է ականատես լինել Գյումրու հին թաղերում:

Գյումրին հանդիսանում է ճանապարհատրանսպորտային խոշոր հանգույց, որը կապ է ապահովում թե տեղական համայնքների և թե արտասահմանի հետ: Գյումրիով է անցնում միջպետական ճանապարհը և երկաթուղին: Մեծ նշանակություն ունի նաև Գյումրու միջազգային օդանավակայանը, որը ունի զարգացման մեծ ներուժ և հնարավորություններ:

Գյումրի քաղաքի հիմնական շարժիչ ճյուղերն են՝ արդյունաբերությունը, առևտուրը, մշակույթը, տեղեկատվական տեխնոլոգիաները և տուրիզմը:

Աղյուսակ 1. Ընկերությունների դասակարգումը ըստ չափերի

|  |  |
| --- | --- |
| **Անվանում** | **Քանակ** |
| Միկրո /անհատ ձեռներեց/ | 1916 |
| Փոքր | 229 |
| Միջին | 7 |
| Խոշոր | 4 |

***Աղյուսակ 2. Մասնավոր հատվածի ընկերությունների ցանկը***

|  |  |  |  |  |
| --- | --- | --- | --- | --- |
| ***Տնտեսական ակտիվության տեսակները*** | ***Ձեռնարկությունների թիվն ու %-ը (ըստ յուրաքանչյուր դասակարգման)*** | | | |
|  | ***Միկրո*** | ***Փոքր*** | ***Միջին*** | ***Խոշոր*** |
| *Արդյունաբերական արտադրություն* | 138/76 | 37/20.4 | 4/2.2 | 2/1.1 |
| *Գյուղատնտեսական արտադրություն* |  |  |  |  |
| *Մանրածախ առևտուր* | 1332/95.8 | 58/4.2 |  |  |
| *Մեծածախ առևտուր* | 47/88.6 | 6/11.4 |  |  |
| *Բիզնես ծառայություններ (դասընթացներ, խորհրդատվություն, շուկայի ուսումնասիրություն, PR, գովազդ, տպագրություն)* | 13/86.6 | 2/13.4 |  |  |
| *Բժշկական ծառայություններ* | 40/60.6 | 24/36.4 | 1/1.5 | 1/1.5 |
| *Իրավաբանական ծառայություններ (նոտար, փաստաբան)* | 23/100 |  |  |  |
| *Սպասարկման ծառայություններ (վարսավիրական, լվացքատան, ավտովերանորոգման, փոքր վերանորոգման ծառայություններ)* | 177/98.9 | 2/1.1 |  |  |
| *Ռեստորաններ, սրճարաններ, բարեր և այլն* | 39/69.6 | 17/30.4 |  |  |
| *Հյուրանոցներ, հյուրատներ և այլն* | 29/80.5 | 7/19.5 |  |  |
| *IT ծառայություններ* | 26/96.2 | 1/3.8 |  |  |
| *Տրանսպորտ* | 12/100 |  |  |  |
| *Շինարարություն, կառուցապատում* | 9/30 | 21/70 |  |  |
| *Կապի ծառայություններ* | 5/71.4 | 2/28.6 |  |  |
| *Ստեղծագործական ծառայություններ (դիզայն, լուսանկարչություն, տեսանկարահանում, վեբ դիզայն, սոցիալական մեդիա, միջոցառումներ)* | 23/100 |  |  |  |
| *Թափոնների կառավարում* |  |  |  |  |
| *Զբոսաշրջություն* | 3/100 |  |  |  |
| *Մշակութային ժառանգություն* |  |  |  |  |
| *Կրթություն* |  | 52/94,5 | 2/3,7 | 1/1,8 |
| *և այլն* |  |  |  |  |

Գյումրիում գործող արդյունաբերական ձեռնարկությունների գերակշիռ մասը մշակող արդյունաբերության ճյուղի ընկերություններ են, որոնք հիմնականում գործում են սննդի, ներառյալ խմիչքների և թեթև արդյունաբերության ոլորտներում: Մեծ թափ է ստանում տեքստիլ արտադրությունը, մասնավորապես, Գյումրիում է գտնվում գուլպեղենի և զուգագուլպաների խոշորագույն արտադրողներից մեկը Հայաստանում ՝ «Լենտեքս» ՍՊԸ: Մեկնարկին է մոտեցել նաև «Սասստեքս» ընկերության աշխատանքները: Այս ընկերությունը մասնագիտացված է արտահագուստի արտադրությամբ, որոնք արտահանվում են Եվրոպական մի քանի երկրներ, մասնավորապես՝ Գերմանիա և Ֆրանսիա: Գյումրու արդյունաբերության մեջ իր ուրույն տեղն ունի գարեջրի արտադրությունը: Այժմ Գյումրիում կա գարեջրի արտադրության 2 գործարան, որից 1-ը ժամանակավորապես փակ է վերազինվելու պատճառով:

ՀՀ Կառավարությունը մշակել և 2008թ. հավանության է արժանացրել Գյումրի քաղաքը տեխնոքաղաքի վերակառուցելու հայեցակարգը: Ձեռնարկությունների ինկուբատոր հիմնադրամի, ՀՀ Կառավարության և Համաշխարհային Բանկի կողմից հիմնադրվեց Գյումրու տեխնոլոգիական կենտրոնը, որը ամենամեծն է տարածաշրջանում: Տեղեկատվական տեխնոլոգիաների ոլորտում Գյումրու տեխնոպարկի տարածքում գործունեություն է ծավալում 25-ից ավելի միջազգային և տեղական կազմակերպություններ: Տեխնոպարկի հարևանությամբ գործում է նաև «Դ-Լինկ» աշխարհահռչակ կազմակերպությունը: Յուրաքանչյուր տարի 200-ից ավելի ուսանողներ ստանում են իրենց մասնագիտական դիպլոմները: Տեխնոպարկը ունի տարածքային հնարավորություններ, որտեղ առանց դժվարությունների իրենց գրասենյակները կարող են տեղակայել ոլորտի նոր կազմակերպություններ, որոնք իրենց հերթին նոր աշխատատեղեր կստեղծեն արդեն իսկ որոկավորում ունեցող մասնագետների համար:

Գյումրիում է գործում նաև «Թումո» կենտրոնի մասնաճյուղը, որտեղ ուսանողների թիվը հասնում է 2000-ի: Կենտրոնը շուտով կտեղափոխվի Գյումրիի պատմական թատրոնի շենք, որը վերականգնվում է Թումո-ի կողմից: Պլանավորվում է ուսանողների թիվը հասցնել 4000-ի։

Գյումրիում արագ տեմպերով զարգանում է տուրիզմը, որի վառ վկայությունն է տուրիստների քանակի և տուրիզմի ոլորտում ծառայություններ մատուցող կազմակերպությունների աճը: Գյումրիում կա 13 հյուրանոց շուրջ 700 տեղ, 14 հատ B&B ավելի քան 140 տեղ, մի քանի հյուրատուն և 3 հոսթել: 2 խոշոր հյուրանոցը, հյուրատները և հոսթելները բացվել են վերջին 1-2 տարում: Տուրիզմի զարգացման համար հիմք է հանդիսանում Գյումրու պատմամշակութային կենտրոնը՝ բաց երկնքի տակ գտնվող «Կումայրի Արգելոց թանգարանը» որտեղ կա 1100-ից ավելի պատմամշակությային հուշարձան, որոնցից շատերը 19-րդ դարի հուշարձաններ են: Քաղաքում տուրիզմի զարգացմանը խթանում է նաև օդանավակայանի թռիչքների քանակի ավելացումը:

2017թ. առաջին 6 ամիսների համեմատ, 2018 թ. առաջին 6 ամիսների ընթացքում թռիչք-վայրէջք քանակը ավելացել է 104-ով, այսինքն 84%, իսկ ժամանած ուղևորների թիվը ավելացել է 20695-ով՝ 122%:

Գյումրին հայտնի է իր ավանդական խոհանոցով: Միայն Գյումրիում կարելի է համտեսել հին գյումրվա բաղադրատոմսերով պատրաստված երկու տասնյակից ավելի ճաշատեսակներ:

Տարեց-տարի ավելանում են նաև առևտրի, հանրային սննդի, ժամանցի և ծառայություններ մատուցող անհատ ձեռներեցների և կազմակերպությունների թիվ:

 Մարդիկ Գյումրին անվանել են «Յոթ եկեղեցիների քաղաք»: Գյումրիում կա 12 եկեղեցի, որոնց թվում է նաև ռուսական և կաթոլիկ եկեղեցիները:

Գյումրիում իրենց գործունեությունն են ծավալում Հայաստանում գործող 12 բանկերի մասնաճյուղերը և 6 ունիվերսալ վարկային կազմակերպություններ: Սրանով պայմանավորված Գյումրին հանդիսանում է ֆինանսական ծառայությունների կենտրոն մարզի բնակչության համար: Քաղաքի տարբեր հատվածներում տեղադրված են բանկերի բանկոմատները, որոնց ցանկացած պահի և քաղաքի ցանկացած հատվածում հասանելի են դարձնում գումարի կանխիկացման հնարավորությունը: Մեծ թիվ են կազմում քաղաքում տեղադրված վճարային տերմինալները:

Գյումրին միշտ համարվել է Հայաստանի մշակույթի և հումորի մայրաքաղաքը և պատահական չէ, որ 2013թ. Գյումրին հռչակվեց ԱՊՀ երկրների մշակութային մայրաքաղաք: Յուրաքանչյուր տարի քաղաքում իրականացվում է տասնյակ մշակութային միջոցառումներ: Գյումրիում է գտնվում մեծ հեղինակություն ունեցող Աճեմյանի անվան դրամատիկական թատրոնը, Հայաստանում առաջին տիկնիկային թատրոնը: Գյումրիում գործում է 5 թանգարան, 5 գրադարան, արվեստի դպրոց, պարարվեստի դպրոց, գեղարվեստի դպրոց, 5 երաժշտական դպրոց և 2 պատկերասրահ:

Քաղաքում գործում է 3 բարձրագույն ուսումնական հաստատություն:

**6. 2 Տեղական համագործակցություն**

Գյումրի քաղաքում բավական բարձր է համագործակցության մակարդակը թե համայնքային կառույցների, թե համայնքի և գործարարների, թե միջազգային կառույցների և թե համայնքապետարանի ու հասարակության տարբեր սեկտորների հետ: Չնայած այս բոլոր համագործակցությունների, համայնքապետարանը շարունակում է բաց համագործակցության քաղաքականությունը և մեծ կարևորություն տալով համագործակցությանը քայլեր է ձեռնարկում դրանց մեծացմանը և արդյունավետության բարձրացմանը: Գյումրու համայնքապետարանը սերտ համագործակցում է հայաստանում գործող հիմնական միաջզգայի կազմակերպությունների հետ, որի արդյունքում համայնքում իրականացվում են մի շարք համայնքային զարգացման ծրագրեր:

Գյումրի քաղաքը համագործակցության համաձայնագրեր է կնքել նաև 17 քույր քաղաքների հետ:

Սրանք իրականացված, իրականացվող և իրականացվելիք ծրագրերի մի փոքր մասն են, որոնք վկայում են Գյումրու քաղաքապետարանի կողմից իրականացվող բաց համագործակցություն քաղաքականության արդյունավետության և հավաստիության մասին:

Գործում է ՀՀ Շիրակի մարզի առևտրա-արդյունաբերական պալատը և Հայաստանի ՓՄՁ ԶԱԿ-ի մարզային գրասենյակը:

Համայնքում գործում է զբոսաշրջային տեղեկատվական կենտրոն, որը հիմնվել է և շահագործվում է ՀՀ տնտեսական զարգացման և ներդրումների նախարարության զբոսաշրջության պետական կոմիտեի և  Հայաստանի զբոսաշրջության զարգացման հիմնադրամի կողմից: Կենտրոնի իմնական նպատակն է մարզերում, քաղաքներում հատուկ ծառայություններ մատուցել անհատ զբոսաշրջիկներին և խթանել այն զբոսաշրջային բիզնեսների գործունեությունը որոնք գործունեություն են իրականացնում զբոսաշրջային ոլորտում։

**Աղյուսակ 3. Տեղական գործընկերության գնահատում**

|  |  |  |  |
| --- | --- | --- | --- |
| ***Անվանումը և/կամ գործառույթը (ոլորտը/թեման, որի շուրջ գործընկերությունն աշխատում է)*** | ***Ներառված հաստատությունները/անձիք*** | ***Ձեռքբերումները***  ***(այստեղ ցույց տվեք նաև, թե ինչպես է այն իրագործվում, օր.՝ պլանավորման փուլում, նախագծերի իրականացում, ծառայությունների մատուցում, գործում է մշտական կամ ոչ մշտական/պարբերական հիմքերով)*** | ***Գնահատական՝ օգտակար կամ ոչ օգտակար*** |
| Համագործակցություն ՓՄՁ ԶԱԿ-ի և հյուրատնային բիզնեսի միջև | ՓՄՁ ԶԱԿ, Հյուրատներ | Ծառայությունների մատուցում, դասընթացներ պարբերական հիմունքներով | օգտակար |
| Համագործակցություն քաղաքացիական կազմակերպությունների և ՏԻՄ–երի միջև | Հասարակական կազմակերպություններ մարզային, համայնքային և հանրապետական | Նախագծերի իրականացում, պարբերական հիմունքներով | օգտակար |
| Համագործակցություն ՏՏ ոլորտի կազմակերպությունների միջև | ՏՏ կազմակերպություններ | Համատեղ աշխատանքներ, պարբերական հիմունքներով | օգտակար |
| Համագործակցություն քաղաքապետարան ՓՄՁ ԶԱԿ | ՓՄՁ ԶԱԿ-ի, ՏԻՄ | Համատեղ աշխատանքներ, պարբերական հիմունքներով | օգտակար |

**6.3 Բիզնեսին աջակցող, թափանցիկ և առանց կոռուպցիայի վարչարարություն**

Գյումրու համայնքապետարանը քաղաքացիներին և բիզնեսի ներկայացուցիչներին աջակցելու, տրամադրվող ծառայությունները և իրականացվող աշխատանքները առավել որակյալ, հասանելի, թափանցիկ և առանց կոռուպցիայի դարձնելու նպատակով Գյումրու քաղաքապետարանում ներդրել է «Մեկ պատուհանի» սկզբունքը:

Գյումրու քաղաքապետարանում ներդրված է նաև «Թեժ գիծ» և «Ուղիղ կապ քաղաքապետի» հետ ծառայությունները:

Գյումրի համայնքի աշխատակազմի կատարած ընթացիկ և ծրագրային աշխատանքների, ինչպես նաև համայնքի վերաբերող լիարժեք տեղեկատվություն տրամադրելու նպատակով ստեղծվել է համայնքապետարանի ինտերնետային կայք: Այստեղ տեղադրվում են նաև թափուր աշխատատեղերի վերաբերյալ տեղեկատվություն, ընթացիկ տարվա բյուջեն և նախորդ տարվա բյուջեի կատարողականը, համայնքապետարանի կողմից ձեռք բերվող ծառայությունների և հայտարարվող մրցույթների մասին տեղեկատվություն:

Կայքում տեղադրված է նաև տեղեկատվություն կատարվող և կատարվելիք ծրագրերի մասին և այն ծրագրերի, որոնք դեռ քննարկման փուլում են: Բազմաթիվ ծրագրեր մինչև իրականացնելը կամ վերջնական որոշումներ կայացնելը, համայնքապետարանը կազմակերպում է հանրային լսումներ հրավիրելով և զանգվածային լրատվամիջոցների միջոցով տեղեկացնելով բոլոր շահագրգիռ կողմերին և հետագայում լսումների արդյունքում առաջ քաշված հիմնական և կարևոր առաջարկությունները ներառում ծրագրային քայլերի մեջ:

Համայնքում առկա է նաև Աշխատանքի և սոցիալական հարցերի նախարարության զբաղվածության պետական գործակալության Գյումրու տարածքային կենտրոնը, որտեղ գրանցված գործազուրկներից միայն 2017 թվականի ընթացքում 667 մարդ տեղավորվել է աշխատանքի, այդ թվում գործակալության օգնությամբ 189 գործազուրկ:

**Աղյուսակ 4. Զարգացող ոլորտները (ենթաոլորտները) և դրանց խնդիրները**

|  |  |
| --- | --- |
| **(Զարգացող) Ոլորտ**  **(ենթաոլորտ)** | **Հիմնական խնդիրները, որոնց լուծման համար անհրաժեշտ է աջակցություն տրամադրել բիզնեսին** |
| Զբոսաշրջության ոլորտ | Աղբահանության ոչ բավարար մակարտակ  Ճանապարհային ուղղորդիչ նշանների բացակայություն  Համայնքի զբոսաշրջային քարտեզների բացակայություն |
| Տեղեկատվական տեխնոլոգիաներ | Աշխատատեղերի պակաս |
| Առևտուր և ծառայություններ | Հասանելի /ցածր տոկոսադրույքներով, առանց կամ փոքր գրավի պահանջ/ դրամական միջոցներ |
| Սննդի և թեթև արդյունաբերություն | Տեղական արտադրության ապրանքների ոչ բավարար գովազդ |

|  |  |
| --- | --- |
| **ՈՒԺԵՂ ԿՈՂՄ** | **ԹՈՒՅԼ ԿՈՂՄ** |
| 1.Թափանցիկ ու անկաշառ միջավայր | 1. Սկսնակ բիզնեսին էժան և հասանելի ֆինանսավորման բացակայություն |
| 2. Համայնքային աշխատանքների, ծրագրերի և միջոցառումների վերաբերյալ հասանելի տեղեկատվություն |  |

**6.4 Ֆինանսական միջոցների հասանելիություն**

Գյումրիում իրենց գործունեությունն են ծավալում Հայաստանում գործող 12 բանկերի մասնաճյուղերը և 6 ունիվերսալ վարկային կազմակերպություններ:

Ուսումնասիրելով ֆինանսական կազմակերպությունների կողմից առաջարկվող ծառայությունները՝ պարզ է դառնում, որ ընդհանուր առմամբ մատուցվում է նույն ծառայությունը՝ նույն կամ մի փոքր տարբերվող տոկոսադրույքով, որոնք կոմպենսացվում են բանկի կողմից այլ հավելյալ վճարումներով՝ միջնորդավճար, սպասարկման վճար և այլն:

Լուրջ խնդիր է նաև առաջարկվող տոկոսադրույքի և փաստացի տոկոսադրույքի տարբերությունը: Խնդիրը որոշակի մեղմելու համար կարելի է իրականացնել՝

1. Ֆինանսական ռեսուրսների մասին տեղեկատվության հավաքագրում և տրամադրում հանրությանը

2. Համայնքի կողմից համագործակցել և կազմակերպել քննարկումներ ֆինանսական հաստատությունների հետ և մշակել նոր ծրագրեր, նոր գործիքներ՝ գործարարության համար ավելի բարենպաստ պայմաններ ստեղծելու համար:

**Աղյուսակ 5. Ֆինանսական ռեսուրսների հասանելիություն**

|  |  |  |  |  |
| --- | --- | --- | --- | --- |
| ***Հաստատություն/դոնոր***  ***(ներառյալ՝ բանկեր և այլ վարկային կազմակերպություններ)*** | ***Հնարավոր հաճախորդներ/ շահառուներ*** | ***Նախընտրելի տնտեսական ոլորտներ/ գործունեություն*** | ***Հատկացվելիք գումարի նվազագույն և առավելագույն չափ*** | ***Պահանջներ***  ***(գրավ և այլն)*** |
| Ունիվերսալ  վարկային կազմակերպություններ | Փոքր բիզնես | Գյուղատնտեսություն  Առևտուր | 100000-սկսած 10 մլն ՀՀԴ | Երաշխավոր Գրավ |
| Բանկեր | Փոքր, Միջին բիզնես | Բիզնեսի ընդլայնում | 50000 ՀՀԴ-ից անսահմանափակ | Գրավ Երաշխավոր |
| ՓՄՁ ԶԱԿ | Փոքր, Միջին բիզնես | Աջակցություն սկսնակ բիզնեսին | 1-5 մլն. դրամ | Գրավի բացակայություն, 5 տարի մարման ժամկետ, ճկուն մարման գրաֆիկ |
| ՓՄՁ ԶԱԿ | Փոքր, Միջին բիզնես | Գործող բիզնես, որն ունի ընդլայնման ծրագիր | Վարկային երաշխավորություններ,  արտոնյալ բանկային տոկոսադրույք |  |

**6.5 Հող և ենթակառուցվածքներ**

1988թ-ի երկրաշարժի պատճառով մի շարք պատմական հուշարձաններ, բնակելի շենքեր, և այլ ենթակառուցվածքներ կրել են մեծ վնասներ։ Սակայն, ընդհանուր շինությունների և ենթակառուցվածքի բարելավվումը առաջնային նշանակություն ունի տեղի բիզնեսի և զբոսաշրջության զարգացման համար։

Գյումրու ավագանու որոշմամբ ստեղծվել է «Գյումրու զարգացման հիմնադրամ», որի նպատակն է աջակցել Գյումրի համայնքում սոցիալական, մշակութային, կրթական, սպորտային ու տուրիստական բնագավառների զարգացմանը, «Կումայրի արգելոց - թանգարանի» տարածքում գտնվող պատմամշակութային հուշարձանների պահպանությանը, վերականգմանը, նորերի կառուցմանը և ընդհանրապես քաղաքային ենթակառույցների արդիականացմանը:

«Կումայրի վերածնունդ» ոչ հրապարակային պայմանագրային մասնագիտացված ներդրումային հիմնադրամի կողմից իրականացվեց խոշոր ներդրումային ծրագիր, որի արդյունքում հիմնանորոգվեց Գյումրու «Կումայրի» արգելոց թանգարանի մեջ մտնող Ռուսթավելի փողոցը իր հարակից մայթերով: Փողոցի 2 կողմերում գտնվում են պատմամշակութային արժեք ներկայացնող կառույցներ: «Կումայրի վերածնունդ» ներդրումային ֆոնդի նպատակն է Գյումրու «ԿՈՒՄԱՅՐԻ» արգելոց-թանգարանի տարածքում գտնվող շենքերի, հողատարածքների, շինությունների և ենթակառուցվածքի բարեկարգման ու դրանց վարձակալության հանձնելու միջոցով ներդրողներին եկամտաբերություն ապահովելն ու Գյումրիում արհեստների, արվեստի, զբոսաշրջության զարգացման խթանման համար բարենպաստ պայմանների ու միջավայրի ստեղծումը, ինչը կնպաստի ոչ միայն քաղաքի տնտեսական առաջընթացին, այլ նաև մթնոլորտի փոփոխմանը:

Քաղաքում գործունեություն են ծավալում նաև «Հայաստանի զարգացման նախաձեռնություններ» (IDeA) հիմնադրամը, որի նպատակն է վերակառուցել Գյումրիի Բարեկամության զբոսայգին: Կառավարության կողմից հայտարարված սուբվենցիաների ծրագրով քաղաքի ծայրամասային «Մուշ» թաղամասում կառուցվելու է 30000 քառ. մետր ընդհանուր մակերեսով հրապարակ: ՎԶԵԲ վարկային և դրամաշնորհային ծրագրերի շրջանակներում 2017-2019 թթ. իրականացվելու են համայնքի ճանապարհների հիմնանորոգման և համայնքի փողոցների արտաքին լուսավորության ցանցի արդիականացման աշխատանքներ:

Ջրամատակարարման բարելավման նպատակով համայնքի ջրամատակարարման աշխատանքներին աջակցում է Գերմանական զարգացման բանկը (KFW), որի կողմից շարունակվելու է իրականացվել համայնքի ջրամատակարարման ստորգետնյա բաշխիչ ցանցի կապիտալ հիմնանորոգման աշխատանքների վարկային ծրագիրը: Ծրագրի իրականացման արդյունքում բնակչությունը և տնտեսվարող սուբյեկտները կունենան շուրջօրյա ջրամատակարարում:

Գյումրու տեխնոլոգիական կենտրոնի պատասխանատուների հետ հանդիպման արդյունքում պարզվեց, որ Գյումրու տեխնոլոգիական կենտրոնի շենքում կան բավական քանակությամբ ազատ տարածքներ, որոնք հնարավոր է տրամադրել ՏՏ ոլորտի նոր կազմակերպությունների, որոնք կստեղծեն հավելյալ աշխատատեղեր:

Անհրաժեշտ է ստեղծել ազատ շինությունների և տարածքների բազա իր նկարագրությամբ և արժեքներով, որպեսզի բիզնեսներն ու ներդնողներն ունենան տեղեկություն ստանալու հնարավորություն:

**Աղյուսակ 6. Հողի և ենթակառուցվածքների նկատմամբ մասնավոր հատվածի կարիքները**

|  |  |  |  |
| --- | --- | --- | --- |
| **Մասնավոր հատվածի կարիքները՝ ըստ ենթակառուցվածքի տեսակի** | **Ոլորտում առկա պայմաններ** | **Հետագա հնարավոր կարիքներ (6 տարվա կտրվածով)** | **Հանրային սեփականություն/**  **վայրեր, որոնք կարելի է զարգացնել** |
| Քաղաքի կենտրոնական հատվածում առաջին գծի հողակտորներ | Առկա չէ | Անհրաժեշտ է | Մուշ թաղամասում կառուցվող հրապարակՆոր կառ |

**6.6 Կարգավորման և ինստիտուցիոնալ շրջանակ**

Համայնքապետարանի աշխատանքների արդյունավետության բարձրացման և բիզնեսի զարգացմանը չխոչընդոտելու և մատուցվող ծառայությունները հնարավորինս արագ կազմակերպելու նպատակով, քաղաքապետարանում ներդրվել է փաստաթղթաշրջանառության նոր համակարգ, որը ամնիջական կապ ունի 1 պատուհան սկզբունքի հետ:

**Աղյուսակ 7 Կարգավորման և ինստիտուցիոնալ շրջանակ**

|  |  |  |  |
| --- | --- | --- | --- |
| **Կարգավորման ոլորտի մարտահրավերներ** | **Բացասական ազդեցության բարձր/ցածր աստիճան** | **Հիմնական կարգավորող մարմին** | **Խնդիրները տեղական մակարդակում մեղմելու/բարելավելու հնարավորություն** (մանրամասներ) |
| *Ներդրումներ իրականացնելու համար մեծ տոկոսադրույքներ* | *բարձր* | *ԿԲ, բանկեր, կառավարություն* | *ՏԻՄ –ի կողմից երաշխավորման հիմնադրամի ստեղծում և ցածր տոկոսադրույքներով վարկերի տրամադրում* |
| *Ազատ տնտեսական գորու ստեղծում* | *բարձր* | *ՀՀ ,ՊԵԿ* | *ՏԻՄ –ը իր լիազորությունների շրջանակում հուշագիր է ստորագրել հողատարածք առանձնացնելու հարցում սկսնակ, փոքր և միջին գործարաների համար կենտրոնացած հաշվապահության վարում:* |

| **ՈՒԺԵՂ ԿՈՂՄ** | **ԹՈՒՅԼ ԿՈՂՄ** |
| --- | --- |
| Ազատ տնտեսական գոտում գործունեություն ծավալելու և խոշոր ներդրում իրականացնելու ցանկություն ունեցող միջազգային կազմակերպություն | Ազատ տնտեսական գոտի ստեղծելու մասին Կառավարության որոշման բացակայություն |
| Պետության կողմից Ձեռնարկատիրության գրանցման դյուրին ընթացակարգ | Չկա ներկայացված գործարար ծրագրեր, որոնք կհետաքրքրեն օտարերկրյա ներդնողներին: Չկա համայնքի այցեքարտը, բրենդը, որով նա կարող է ճանաչելի դառնալ: |
| Բարենպաստ հարկային դաշտ սկսնակ գործարարության համար | Չկա պետության կողմից տեղական տնտեսությանն ուղղված ֆինանսական աջակցություններ, որոնք կարող են ուղղվել համայնքում փոքր բիզնեսի զարգացմանը: |

**6.7 Հմտություններ և մարդկային կապիտալ, ներառականություն**

Համայնքում կա շուրջ 4 տասնյակ դպրոց և վարժարան, 3 պետական բարձրագույն ուսումնական հաստատություն: Երևանից հետո Գյումրին 2-րդ կրթական օջախն է Հայաստանում:

Կրթությունն ու երիտասարդության զարգացվածությունը ապահովելու համար համայնքում գործում է <<Թումո>> ստեղծարար տեխնոլոգիական կենտրոնը և Գյումրու տեխնոպարկը։

2015 թվականից սկսվել է «Սիմոնյան կրթական հիմնադրամ»-ի կողմից «Գյումրի համայնքի հին թատրոնի շենքի և հարակից տարածքի վերակառուցման, վերանորոգման և բարեկարգման ծրագիր»-ը: Ծրագրի իրականացման արդյունքում «Թումո» կենտրոնը իր գործունեությունը կծավալի պատմամշակութային արժեք ներկայացնող հին թատրոնի շենքում և կնպաստի համայնքում ՏՏ ոլորտի և տուրիզմի զարգացմանը:

Գյումրու քաղաքապետարանը իր սեփական միջոցների հաշվին ձեռք է բերել շենքեր, վերանորոգել և ստեղծել է Պատանիների պալատը, Պարարվեստի դպրոցը և Երիտասարդական պալատը:

Գործազրկության իրական մակարդակը Գյումրիում շատ բարձր է, իսկ պաշտոնապես գրանցված գործազուրկների թիվը Գյումրի համայնքում՝ 10,5 հազար մարդ է: Արտագաղթի և տեղի ինստիտուցիոնալ համակարգի ոչ բավարար լինելու պատճառով, երիտասարդները հիմնականում լքում են քաղաքը և այդ պատճառով համայնքում համապատասխան որակավորում ունեցող մասնագիտական կադրերի թիվը շատ քիչ է, առկա է անհամապատասխանություն աշխատուժի առաջարկի և պահանջարկի միջև։ Համայնքապետարանի, բիզնեսի և կրթական կենտրոնների միջև համագործակցությունը թույլ է։

**Աղյուսակ 8Ա. Որակավորված աշխատուժի շուկայում առկա իրավիճակը**

|  |  |  |  |
| --- | --- | --- | --- |
| **Ոլորտ**  (Համաձայն Աղյուսակ 1-ի) | **Ընթացիկ վիճակը**  **որակավորված աշխատուժի շուկայում** (օր՝ զգալի/որոշակի պակաս/անհամապատասխանություն/պահանջարկի գերազանցում) | **Կանխատեսվող իրավիճակն ապագայում**  (օր՝ զգալի/որոշակի պակաս/անհամապատասխանություն/պահանջարկի գերազանցում) | **Գործողությունների հնարավոր ուղղությունները** |
| *Արդյունաբերություն* | *Պահանջարկի պակաս* | *Պահանջարկի պակաս* | *Մասնագիտական վերապատրաստումներ* |
| *Առևտուր* | *Պահանջարկի պակաս* | *Պահանջարկի պակաս* |  |
| *Սպասարկում* | *Պահանջարկի պակաս* | *Պահանջարկի պակաս* |  |
| *IT ծառայություններ* | *Պահանջարկի գերազանցում* | *Պահանջարկի գերազանցում* |  |
| *Շինարարություն* | *Զգալի պակաս* | *Զգալի պակաս* | *Արտագնա աշխատանքի մեկնողներին ավելի բարձր աշխատավարձով ապահովվում* |
| *Կացության և հանրային սննդի կազմակերպում* | *Պահանջարկի գերազանցում* | *Պահանջարկի գերազանցում* | *Օտար լեզվի դասընթացների կազմակերպում* |

**Աղյուսակ 8Բ. Պահանջվող հմտությունների և զբաղվածության հնարավորությունների միջև հավասարակշռության ապահովումը տեղական մակարդակում. համակարգային վերլուծություն**

|  |  |  |  |
| --- | --- | --- | --- |
| **Աշխատանքի ներկայիս մեթոդների առավելությունը** | **Կարևորության աստիճանը (1-5)** | **Աշխատանքի առկա մեթոդների թերությունները** | **Կարևորության աստիճանը (1-5)** |
| *Աշխատաքնի ընտրությունն իրականացվում է զբաղվածության կենտրոնների միջոցով* | *3* | *աշխատանքի ընդունման տարիքային շեմի պահանջ* | *5* |
| *Աշխատանքի ընդունման վերաբերյալ հայտարարություններ, թերթեր, վեբ կայքեր, տարբեր լրատվամիջոցներ* | *5* | *միջինից բարձր տարիքի մարդիկ քիչ են օգտվում էլեկտրոնային լրատվամիջոցներից* | *2* |
| *Համայնքում բանավոր հարցումների օգնությամբ, որը կազմակերպում է մասնագետ փնտրող կազմակերպությունը* | *5* | *Ցածր աշխատավարձեր* | *5* |
| *Աշխատաքի ընտրությունն իրականացվում է աշխատանքի տոնավաճառներիմիջոցով* | *4* | *Երբեմն չհիմնավորված պահանջ տվյալ աշխատատեղի համար* | *5* |
| **Աշխատանքի բարելավման հնարավոր ուղիներ** | | | |
| *Կոնկրետ ոլորտներում աշխատակիցների կրթություն և վերապատրաստում* | | | |

**6.7 Արտաքին դիրքավորում և մարքեթինգ**

Համայնքն ունի մի շարք գրավիչ, տարբերվող և հարուստ պամամշակութային ժառանգություն, ուրույն ճարտարապետական տեսք։ Այս ամենի լավ նախապայմաններն են ստեղծում քաղաքային նոր միջավայրի և բրենդի ձևաորման, որն ավելի գրավիչ կլինի բնակիչների, զբոսաշրջիկների, հյուրերի և ներդրողների համար։

Զբոսաշրջիկների թիվը ավելացնելու նպատակով համայնքը նախատեսում է իրականացնել գովազդային և մարքեթինգային արշավներ, որի նախնական քայլերը կարող են լինել հետևյալ կետերը.

* Բջջային հավելվածի ստեղծում (որտեղ կլինի ամբողջական տվյալների բազա քաղաքի տարբեր ծառայությունների, հաստատությունների, տեսարժան և մշակութային վայրերի մասին։ ) և լայնորեն տարածում թէ՛ Գյումրիում, թէ՛ այլ քաղաքներում։
* Օդանավակայանում պաստառների միջոցով տեսարժան և մշակութային արժեք ունեցող վայրերի, բջջային հավելվածի հասանելիության ցուցադրում
* Տարբեր մշակութային, կրթական տեխնոլոգիական միջոցառումների կազմակերպում։
* Քաղաքի մասին պատմող սլայդների և գովազդային հոլովակների ստեղծում՝ ուղղվածությունը դեպի տուրիզմի զարգացումը:
* Քաղաքի հնարավորությունների և պոտենցիալի մասին պատմող սլայդների և գովազդային հոլովակների ստեղծում՝ ուղղվածությունը բիզնեսի զարգացմանը:

**Աղյուսակ 9. Համայնքի ընկալումը բնակիչների կողմից**

|  |  |  |  |
| --- | --- | --- | --- |
| **Արտաքին կերպարի դրական կողմերը** | **Կարևորության աստիճանը (1-5)** | **Արտաքին կերպարի բացասական կողմերը** | **Կարևորության աստիճանը (1-5)** |
| Համայնքի աշխարհագրական դիրքը /միջպետական մայրուղու առկայություն/ | 5 | Առկա ժամանակավոր կացարաններ | 5 |
| Արվեստների և արհեստների քաղաք | 5 | Առկա շենք շինությունների բարեկարգման անհրաժեշտություն | 4 |
| Արդյունաբերական մեծ պոտենցիալ ունեցող քաղաք | 4 | Աղբահանություն և քաղաքի մաքրություն | 5 |
| Հումորի, մշակույթի ու սպորտի մայրաքաղաք | 4 | Հասարակական վատ տրամսպորտ | 5 |
| Պատմամշակութային հարուստ ժառանգություն ունեցող քաղաք | 5 | Երկրորդական փողոցների անմխիթար վիճակ | 5 |
| Ավանդական և ուրույն կոլորիտ ունեցող քաղաք | 5 | Կանաչապատ տարածքների պակաս | 5 |
| Վերածնվող, զարգացող քաղաք | 5 | Համայնքի բրենդի գովազդի անհրաժետություն | 5 |
| Անվտանգ քաղաք | 5 | Բարձրակարգ հյուրանոցների և հյուրատների պակաս | 5 |
| Չեմպիոնների քաղաք | 4 | Գիշերային ժամանցի վայրերի պակաս | 4 |
| Ավանդական խոհանոց ունեցող և հյուրասեր քաղաք | 5 |  |  |
| **Հնարավոր գործողություններ, որոնք կարելի է հեշտությամբ իրագործել** | | | **Պատասխանատու** |
| Առօրյա հսկողություն և աշխատանքներ իրականացնել համայնքում աղբահանության, բարեկարգման, կանաչապատման պատշաճ մակարդակը ապահովելու վրա: | | | ՏԻՄ |
| Իրականացնել աշխատանքներ, համագործակցել միջազգային դոնոր կազմակերպությունների հետ հասարակական տրանսպորտի արդիականացման ուղղությամբ | | | ՏԻՄ |
| Համայնքի տարածքը ազատել ժամանակավոր կացարաններից | | | ՏԻՄ |

# SWOT վերլուծություն

|  |  |
| --- | --- |
| ՈՒԺԵՂ ԿՈՂՄԵՐ | **ԹՈՒՅ ԿՈՂՄԵՐ** |
| * Հանրապետության երկրորդ խոշոր քաղաք * Պատմամշակութային հարուստ ժառանգություն (արվեստի և մշակույթի հանրահայտ ներկայացուցիչների ծննդավայր) * 19-րդ դարի պահպանված յուրօրինակ ճարտարապետությամբ պատմական կենտրոն («Կումայրի» արգելոց թանգարան) * Հյուրասիրության և հումորի քաղաքի համբավ * Գործող միջազգային օդանավակայան * Միջպետական ավտոճանապարհային և երկաթուղային հանգույց * Հանրապետության մաշտաբով երկրորդ գիտակրթական կենտրոն * Տարածաշրջանային առևտրային հանգույց * Թեթև արդյունաբերության ավանդական և ներկայումս զարգացող ոլորտ * Դինամիկ զարգացող տեղեկատվական տեխնոլոգիական տեխնոլոգիաների ոլորտ և կայացած աջակցող բիզնես ենթակառույցներ (Գյումրու տեխնոլոգիական կենտրոն և Թումո տեղծարար տեխնոլոգիաների կենտրոն) * Սպորտի բնագավառում մեծ ձեռքբերումներ և հանրաճանաչություն (ծանրամարտ, ըմբշամարտ) * Ծախսային առավելություններ Երևանի նկատմամբ (աշխատուժ, անշարժ գույք) | * Աղքատության բարձր ցուցանիշ և բնակչության ցածր եկամուտներ * Երկրաշարժի հետևանքների դեռևս ոչ լիարժեք վերականգնում․ քաղաքի վերականգնման խնդիրներ, տնակներում բնակվող բնակչության առկայություն * Հեղեղատարերի և ջրահեռացման համակարգի վատ վիճակ * Անբարեկարգ փողոցների և բակերի առկայություն * Կանաչապատ տարածքների սակավություն * Ներքաղաքային տրանսպորտի սպասարկման անբավարար մակարդակ |
| ՀՆԱՐԱՎՈՐՈՒԹՅՈՒՆՆԵՐ | **ՍՊԱՌՆԱԼԻՔՆԵՐ** |
| * Համայնքի աշխարհագրական դիրքը՝ Երևան-Վրաստան Մ-1 միջպետական մայրուղի, Երևան-Թբիլիսի-Բաթում երկաթուղի * Հյուսիս-հարավ միջպետական ժամանակակից բոտոնապատ Երևան-Գյումրի ճանապարհահատվածի գործարկում 2019թին * Միջազգային կազմակերպությունների գրասենյակների և ներկայացուցչությունների առկայություն * Եվրոպական 4 երկրների հյուպատոսությունների առկայություն * Ռուսական ռազմաբազայի առկայություն * «Կումայրի վերածնունդ» ոչ հրապարակային պայմանագրային մասնագիտացված ներդրումային հիմնադրամի և ներդրումային ծրագրերի առկայություն * Միջազգային ֆինանսական կառույցների կողմից խոշոր ենթակառուցվածքային ներդրումներ (ADB, EBRD) | * Որակավորված կադրերի արտագաղթ՝ ցածր աշխատավարձի պատճառով * Կրթության որակի վատթարացում |

# Տեսլական և նպատակներ

Գյումրի համայնքն իր հարուստ պատմամշակութային ժառանգությամբ և ուրույն ճարտարապետական տեսքով՝ ձևավորված նոր որակի քաղաքային միջավայրով, դարձել է առավել գրավիչ բնակիչների, հյուրերի և զբոսաշրջիկների համար: Համայնքում դինամիկ զարգանում են փոքր և միջին արտադրական ձեռնարկությունները, հատկապես տեղեկատվական տեխնոլոգիաների ոլորտում:

Նպատակ 1 Դառնալ ներգնա և ներքին զբոսաշրջության առաջնային ուղղություններից մեկը երկրում

Նպատակ 2 Գյումրիում ձևավորել մրցունակ կրթական և տեխնոլոգիական կլաստեր

Նպատակ 3 Վերականգնել Գյումրու երբեմնի առևտրա-արդյունաբերական հզորությունները

Նպատակ 4 Դառնալ տարածաշրջանային նշանակության տրանսպորտային և լոգիստիկ հանգույց

# Գործողությունների ծրագիր

**Աղյուսակ 10. Գործողությունների պլան**

|  |  |  |  |  |  |  |  |
| --- | --- | --- | --- | --- | --- | --- | --- |
| **Հիմնասյուներ** | **Հիմնական նպատակներ** | **Գործողություններ / նախագծերի գաղափարներ** | **Տևողություն (սկիզբ / ավարտ)** | **Մասնակից գործընկերներ** | **Գնահատված ծախս,**  **Ազգային արժույթով (համարժեքը եվրոյով)** | **Մոնիտորինգի ցուցանիշներ/ Կարճաժամկետ արդյունքների ցուցիչներ և թիրախներ** | **Արդյունքներ/**  **Վերջնարդյունքի ցուցիչներ և թիրախներ** |
| 1. Հող և ենթակառուցվածքներ  2. Արտաքին դիրքավորում և մարքեթինգ  3. Հմտություններ և մարդկային կապիտալ, ներառականություն | 1. Դառնալ ներգնա և արտագնա զբոսաշրջային առաջնային ուղղություններից մեկը Հայաստանում | 1.1 Գյումրու «Կումայրի» արգելոց-թանգարանի(Հին քաղաքի) փողոցների վերակառուցում, որպես զբոսաշրջային վայր:Փողոցների և կոմունալ են եակառուցվածքի հիմնանորոգում | Հոկտեմբեր 2018 – նոյեմբեր 2019 | Գյումրու քաղաքապետարան, ՎԶԵԲ |  | * Վերանորոգված փողոցների և մայթեր * Մոտ 20 կմ հիմնանորոգված կոմունիկացիաներ | * Զբոսաշրջիկների թվի ավելացում առնվազն 10-15%-ով։ * «Կումայրի» արգելոց-թանգարանի տարածքում նորաստեղծ բիզնեսներ * Զբոսաշրջիկների շրջանում Գյումրու մասին տեղեկատվության բարձրացում։ * Փառատոնի օրը զբոսաշրջիկների քանակի ավելացում |
| 1.2 «Այցելիր Գյումրի» գովազդային արշավի մշակում և իրականացում | Հոկտեմբեր 2018 – Սեպտեմբեր 2020 | Գյումրու քաղաքապետարան, ՀՀ ՏՊԿ Գյումրիի տեղեկատվական կենտրոն, Զբոսաշրջության զարգացման աշխատանքային խումբ,  Գյումրիի տեխնոլոգիական կենտրոն | 11,2 մլն ՀՀ դրամ / 20,000 Եվրո | * Առցանց հարթակներում տեղադրված գովազդների քանակ * Տպագրված գովազդային նյութերի քանակ |
| 1.3 Թարմացնել Գյումրու զբոսաշրջային բջջային հավելվածը (Visit Gyumri) և առաջ մղել գովազդային հարթակներում | Հոկտեմբեր 2018 – դեկտեմբեր 2019 | Գյումրու քաղաքապետարան, Գյումրիի տեխնոլոգիական կենտրոն, Digital Pomegranate |  | * Հավելվածից օգտվողների թիվ * Հավելվածը ներբեռնողների թիվ |
| 1.4. Հացի փառատոն | Հունվար 2019-հոկտեմբեր 2019 | Գյումրու քաղաքապետարան, մշակութային ոլորտի կազմակերպություններ | 300 հազար ՀՀ դրամ / 500 Եվրո | * Տեղեկացված պոտենցիալ զբոսաշրջիկներ |
| 1. Կարգավորում և ինստիտուցիոնալ շրջանակ  2. Հմտություններ և մարդկային կապիտալ, ներառականություն  3. հող և ենթակառուցվածքներ  4. Արտաքին դիրքավորում և մարկետինգ | 2. Գյումրիում ձևավորել մրցունակ կրթական և տեխնոլոգիական կլաստեր | 2.1 Գյումրին որպես ՏՏ ոլորտի գրավիչ վայր ներկայացնելու փաթեթի և հրավերքների պատրաստում | Հոկտեմբեր 2018 – Սեպտեմբեր 2020 | Գյումրու քաղաքապետարան, Գյումրիի տեխնոլոգիական կենտրոն | 3 մլն ՀՀ դրամ / 5000 Եվրո | * Թիրախավորված կազմակերպություններին առաջարկված հնարավորությունների փաթեթ * Ուղարկված հրավերքներ | * Ներգրավված նոր կազմակերպություններ * Ստեղծված նոր աշխատատեղեր * Ձեռք բերված ՏՏ արտադրանք * Կառուցված և բարեկարգված ճամբար 21 հա տարածքով |
| 2.2 ՏՏ լուծումներ տնտեսության համար աշխատաժողովի կազմակերպում | Հոկտեմբեր 2018 – Սեպտեմբեր 2020 | Գյումրու քաղաքապետարան | 1 մլն ՀՀ դրամ / 2000 Եվրո | * Հաստատված կապեր * ՏՏ կազմակերպություններին տրված պատվերներ |
| 2.3 Ստեղծել միջազգային երիտասարդական ճամբար | Հոկտեմբեր 2018 – Սեպտեմբեր 2020 | Գյումրու քաղաքապետարան, մասնավոր հատված, դոնոր կազմակերպություն | 1,1 մլրդ ՀՀ դրամ /  2,000,000 Եվրո | * Նախագծա-նախահաշվային փաստաթղթերի փաթեթ |
| 1. Կարգավորում և ինստիտուցիոնալ շրջանակ  2. Հմտություններ և մարդկային կապիտալ, ներառականություն  3. հող և ենթակառուցվածքներ | 3. Վերականգնել Գյումրու երբեմնի առևտրա-արդյունաբերական հզորությունները | 3.1 Իրականացնել գույքագրում և քարտեզագրում Գյումրիում ձեռնարկությունների առկա գործող և չօգտագործվող շենք շինությունների | Դեկտեմբեր 2018 Մայիս 2019 | Աշխատանքային խումբ |  | * Գյումրու ձեռնարկությունների , նրանց արտադրանքների և առկա շենք-շինությունների էլեկտրոնային կատալոգ | * Պոտենցիալ ներդրողների մոտ տեղեկատվության բարձրացում * Ստեղծված նոր ձեռնարկություններ * Կառուցված առևտրի և սպասարկման, հանգստի և ժամանցի օբյեկտներ |
| 3.2 «Գյումրու ներուժը» գովազդային արշավի կազմակերպում և իրականացում | Մայիս 2019 – Սեպտեմբեր 2020 | Գյումրու քաղաքապետարան, Գյումրիի տեխնոլոգիական կենտրոն, արտադրական ձեռնարկություններ, Գյումրու երիտասարդական պալատ | 1,7 մլն ՀՀ դրամ / 3,000 Եվրո | * Նկարահանված և պատրաստված գովազդային նյութեր * Վիրտուալ հարթակներում գովազդված նյութեր |
| 3.3 Սկսնակ գործարարներին աջակցության դասընթացներ | Հունվար 2019- մայիս 2019 | Գյումրու քաղաքապետարան, ՓՄՁ ԶԱԿ |  | * Վերապատրաստված սկսնակ գործարարներ |
| 3.4 Ստեղծել պայմաններ փոքր և միջին բիզնեսի զարգացման համար | Հոկտեմբեր 2018- սեպտեմբեր 2019 | Գյումրու քաղաքապետարան, ՀՀ Կառավարություն | 104 մլն ՀՀ դրամ / 186000 Եվրո | * Կառուցված հրապարակ և առանձնացված 10000 քառ. մետր հասարակական նշանակության հողակտորներ |
| 1. Կարգավորում և ինստիտուցիոնալ շրջանակ  2. Հող և ենթակառուցվածքներ | 4 Դառնալ տարածաշրջանային նշանակության տրանսպորտային և լոգիստիկ հանգույց | 4.1 Ազատ տնտեսական գոտու (ԱՏԳ) հիմնադրման նախապատրաստական աշխատանքներ | Հոկտեմբեր 2018- փետրվար 2019 | Գյումրու քաղաքապետարան, ՀՀ կառավարություն, ՀՀ ազգային ժողով, «ԼՈՋԻՍՏԻՔ ԷՖ ԹԻ ԶԻ» ՍՊԸ |  | * Հաստատված ազատ տնտեսական գոտու հատված | * Ազատ տնտեսական գոտու տարածքում գործունեություն ծավալող կազմակերպություններ |
| 4.2 ԱՏԳ կառուցապատման աշխատանքների իրականացում | Հունվար 2019-սեպտեմբեր 2020 | Գյումրու քաղաքապետարան, «ԼՈՋԻՍՏԻՔ ԷՖ ԹԻ ԶԻ» ՍՊԸ |  | * Հողհատկացման և շինարարական աշխատանքների սկսման հաստատված փաստաթղթեր |
| 4.3 ԱՏԳ գործարկում և շահագործողների ներգրավում | սեպտեմբեր 2019- սեպտեմբեր 2020 | Գյումրու քաղաքապետարան, «ԼՈՋԻՍՏԻՔ ԷՖ ԹԻ ԶԻ» ՍՊԸ |  | * ԱՏԳ-ում կառուցված շենք-շինություններ |

# Ֆինանսավորման սխեմա

**Աղյուսակ 11 Ֆինանսավորման սխեմա**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Միջոցառումներ*** | ***Գնահատված ծախսեր / Եվրո*** | ***Ֆինանսավորման աղբյուր*** | | | | ***Ֆինանսավորման պակաս*** | ***Նշումներ*** |
| ***Տեղական բյուջե*** | ***Պետական, ռեգիոնալ բյուջեներ*** | ***Ձեռնարկություններ*** | ***Դոնորներ*** |
| 1.1 Գյումրու «Կումայրի» արգելոց-թանգարանի(Հին քաղաքի) փողոցների վերակառուցում, որպես զբոսաշրջային վայր:  Փողոցների և կոմունալ ենթակառուցվածքի հիմնանորոգում |  |  |  |  | 100% |  | ՎԶԵԲ գրանտա-վարկային ծրագիր |
| 1.2 «Այցելիր Գյումրի» գովազդային արշավի մշակում և իրականացում | 11,2 մլն ՀՀ դրամ / 20,000 Եվրո |  |  |  |  | 100% | Ֆինանսավորման աղբյուրը հայտնի չէ |
| 1.3 Թարմացնել Գյումրու զբոսաշրջային բջջային հավելվածը (Visit Gyumri) և առաջ մղել գովազդային հարթակներում | Ենթակա է գնահատման |  |  |  |  |  |  |
| 1.4 Հացի փառատոն | 300 հազար ՀՀ դրամ / 500 Եվրո | 100% |  |  |  |  |  |
| 2.1 Գյումրին որպես ՏՏ ոլորտի գրավիչ վայր ներկայացնելու փաթեթի և հրավերքների պատրաստում | 3 մլն ՀՀ դրամ / 5000 Եվրո |  |  |  |  | 100% | Ֆինանսավորման աղբյուրը հայտնի չէ |
| 2.2 ՏՏ լուծումներ տնտեսության համար աշխատաժողովի կազմակերպում | 1 մլն ՀՀ դրամ / 2000 Եվրո |  |  |  |  | 100% | Ֆինանսավորման աղբյուրը հայտնի չէ |
| 2.3 Ստեղծել միջազգային երիտասարդական ճամբար | 1,1 մլրդ ՀՀ դրամ /  2,000,000 Եվրո |  |  |  |  | 100% | Ֆինանսավորման աղբյուրը հայտնի չէ |
| 3.1 Իրականացնել գույքագրում և քարտեզագրում Գյումրիում ձեռնարկությունների առկա գործող և չօգտագործվող շենք շինությունների |  |  |  |  |  |  |  |
| 3.2 «Գյումրու ներուժը» գովազդային արշավի կազմակերպում և իրականացում | 1,7 մլն ՀՀ դրամ / 3,000 Եվրո |  |  |  |  |  |  |
| 3.3 Սկսնակ գործարարներին աջակցության դասընթացներ |  |  |  |  | 100% |  |  |
| 3.4 Ստեղծել պայմաններ փոքր և միջին բիզնեսի զարգացման համար | 104 մլն ՀՀ դրամ / 186000 Եվրո | 70% | 30% |  |  |  |  |
| 4.1 Ազատ տնտեսական գոտու (ԱՏԳ) հիմնադրման նախապատրաստական աշխատանքներ | Ենթակա է գնահատման |  |  |  | 100% |  | «ԼՈՋԻՍՏԻՔ ԷՖ ԹԻ ԶԻ» ՍՊԸ |
| 4.2 ԱՏԳ կառուցապատման աշխատանքների իրականացում | Ենթակա է գնահատման 4.1 կետի ավարտից հետո |  |  |  |  |  |  |
| 4.3 ԱՏԳ գործարկում և շահագործողների ներգրավում | Ենթակա է գնահատման 4.1 կետի ավարտից հետո |  |  |  |  |  |  |

# Վերահսկողության մեխանիզմներ

**Աղյուսակ 12. Գործողությունների ներքին մոնիտորինգի պլան**

|  |  |  |  |  |  |
| --- | --- | --- | --- | --- | --- |
| ***Գործողություններ / նախագծերի գաղափարներ*** | ***Տևողություն (սկիզբ / ավարտ)*** | ***Ակնկալվող արդյունքներ***  ***1-6-րդ ամիսներ*** | ***Ակնկալվող արդյունքներ***  ***6-12-րդ ամիսներ*** | ***Ակնկալվող արդյունքներ***  ***12-18-րդ ամիսներ*** | ***Ակնկալվող արդյունքներ***  ***18-24-րդ ամիսներ*** |
| 1.1 Գյումրու «Կումայրի» արգելոց-թանգարանի(Հին քաղաքի) փողոցների վերակառուցում, որպես զբոսաշրջային վայր:Փողոցների և կոմունալ են եակառուցվածքի հիմնանորոգում | Հոկտեմբեր 2018– նոյեմբեր 2019 |  | * Վերանորոգված 1000 ք․մ փողոց և մայթեր |  |  |
| 1.2 «Այցելիր Գյումրի» գովազդային արշավի մշակում և իրականացում | Հոկտեմբեր 2018 – Սեպտեմբեր 2020 | * Մշակվել է գովազդային արշավի հայեցակարգը: * Հաստատվել են մեկնարկի համար անհրաժեշտ գովազդային նյութերի դիզայնները | * Տպագրվել են գովազդային նյութերը։ * Տարբեր առցանց հարթակներում ներկայացվել են գովազդային նյութեր |  |  |
| 1.3 Թարմացնել Գյումրու զբոսաշրջային բջջային հավելվածը (Visit Gyumri) և առաջ մղել գովազդային հարթակներում | Հոկտեմբեր 2018 – դեկտեմբեր 2019 | * Զբոսաշրջային հավելվածը թարմացվել է։ * Ստեղծվել է խումբ, ով զբաղվելու է հավելվածի ընթացիկ սպասարկմամբ և նոր նյութերի տեղադրմամբ | * Հավելվածը գործարկվել է Play Market և App. Store հարթակներում |  |  |
| 1.4 Հացի փառատոն | հունվար 2019 – հոկտեմբեր 2019 | * Փառատոնի կազմակերպման նախապատրաստական աշխատանքներ, * Մասնակիցների ցանկի կազմում * Մատակարարների ընտրություն | * Կազմակերպվել է փառատոնը |  |  |
| 2.1 Գյումրին որպես ՏՏ ոլորտի գրավիչ վայր ներկայացնելու փաթեթի և հրավերքների պատրաստում | Հոկտեմբեր 2018 – Սեպտեմբեր 2020 | * Կազմվել է աշխատանքների կատարման հերթականությունը: * Ստեղծվել է առաջարկների փաթեթ: | * Թիրախավորված կազմակերպություններին կատարված առաջարկություններ |  |  |
| 2.2 ՏՏ լուծումներ տնտեսության համար աշխատաժողովի կազմակերպում | Հոկտեմբեր 2019 – Սեպտեմբեր 2020 |  | * Աշխատաժողովի կազմակերպան նախապատրաստական աշխատանքներ, * Հանդիպումներ հիմնական շահագրգիռ կողմերի հետ | * Մասնակիցների ցանկի հաստատում * Կազմակերպված հանդիպումներ ոլորտների ներկայացուցիչների միջև * Կազմակերպվել է աշխատաժողով |  |
| 2.3 Ստեղծել միջազգային երիտասարդական ճամբար | Հոկտեմբեր 2018 – Սեպտեմբեր 2020 | * Նախագծա-նախահաշվային փաստաթղթերի փաթեթի պատրաստում։ * Ֆինանսավորման դոնոր կազմակերպությունների փնտրում | * Ֆինանսավորման հնարավոր աղբյուրների փնտրում։ | * Ֆինանսավորման ներգրավում և շինարարական աշխատանքների մեկնարկ | * Իրականացվել են ճամբարի շինարարության 80-90 տոկոսը |
| 3.1 Իրականացնել գույքագրում և քարտեզագրում Գյումրիում ձեռնարկությունների առկա գործող և չօգտագործվող շենք շինությունների | Դեկտեմբեր 2018-մայիս 2019 | * Գույքագրվել և քարտեզագրվել են համայնքի չօգտագործվող շենք-շինություններ |  |  |  |
| 3.2 «Գյումրու ներուժը» գովազդային արշավի կազմակերպում և իրականացում | Մայիս 2019 – Սեպտեմբեր 2020 |  | * Նկարահանվել և հրապարակվել է գովազդային տեսահոլովակ | * Համացանցի տարբեր հարթակներում տեղադրվել է գովազդ |  |
| 3.3 Սկսնակ գործարարներին աջակցության դասընթացներ | Հունվար 2019-մայիս 2019 | * Վերապատրաստված սկսնակ գործարարներ |  |  |  |
| 3.4 Ստեղծել պայմաններ փոքր և միջին բիզնեսի զարգացման համար | Հոկտեմբեր 2018-Սեպտեմբեր 2019 | * Մեկնարկել են կառուցապատման աշխատնանքները | * Կառուցվել է հրապարակ և առանձնացված 10000 քառ. մ հասարակական նշանակության հողակտորներ |  |  |
| 4.1 Ազատ տնտեսական գոտու (ԱՏԳ) հիմնադրման նախապատրաստական աշխատանքներ | Հոկտեմբեր 2018- փետրվար 2019 | * Ազատ տնտեսական գոտու տարածքի հաստատում * ԱՏԳ տարածքի հողհատկացում * ԱՏԳ գործունեության լիցենզիայի ստացում |  |  |  |
| 4.2 ԱՏԳ կառուցապատման աշխատանքների իրականացում | Փետրվար 2019- սեպտեմբեր 2019 | * ԱՏԳ կառուցման շինարական աշխատանքների նախահաշվի պատրաստում * Շինարարական աշխատանքների մեկնարկ | * Ավարտվել են ԱՏԳ շինարարական աշխատանքները |  |  |
| 4.3 ԱՏԳ գործարկում և շահագործողների ներգրավում | Սեպտեմբեր 2019-դեկտեմբեր 2020 |  | * ԱՏԳ –ում գործունեության առաջարկի նախապատրաստում * Առաջարկի ներկայացում պոտենցիալ շահագործողներին | * ԱՏԳ-ում տարածքում մեկնարկել են նոր ընկերությունների շինարարական | * Բանակցություններ հետաքրքրված ընկերությունների հետ |